
PëR SHQYRTIMIN E APLIKIMIT Të SHOQëRISë “KALIVAC GREEN ENERGY” SHPK PëR KUALIFIKIMIN E IMPIANTIT PRODHUES (HEC I KALIVACIT), SI BURIM I RINOVUESHëM ENERGJIE 

Në mbështetje të neneve 9 dhe 39 të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 9 pikat 1 dhe 2 germa “a” të rregullave dhe procedurave të certifikimit të prodhimit të energjisë elektrike nga burimet e rinovueshme”, të miratuara me vendimin e Bordit të Komisionerëve nr.9, datë 21.2.2007, Bordi i Komisionerëve të ERE-s, në mbledhjen e tij të datës 12.9.2011, pasi shqyrtoi aplikimin e paraqitur nga shoqëria “Kalivac Green Energy” sh.p.k., për kualifikimin e impiantit prodhues të HEC “Kalivaçi”, si burim i rinovueshëm energjie, si dhe relacionin e Drejtorisë së Lincencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit, 


konstatoi se: 
Aplikimi i shoqërisë “Kalivac Green Energy” sh.p.k., plotëson kërkesat e përcaktuara në rregullat e procedurave të certifikimit të prodhimit të energjisë elektrike nga burimet e rinovueshme, të miratuara me vendimin e Bordit të Komisionerëve të ERE-s nr.9, datë 21.2.2007, si më poshtë: 
- Neni 7, pika 1 , germat “a”, “b”, “c”, “d” 
Është plotësuar tërësisht.
- Neni 7, pika 2, germa “a”, “b”, “c”, “d” 
Është plotësuar tërësisht.
- Neni 7, pika 4, germa “a”, “b”, “c” 
Është plotësuar tërësisht.
Për gjithë sa më sipër, Bordi i Komisionerëve të ERE-s

VENDOSI: 

1. Kualifikimin e impiantit prodhues (HEC i Kalivacit) si burim i rinovueshëm energjie. 
2. Ngarkohet Drejtoria e Licencimit dhe Monitorimit të Tregut të njoftojë aplikuesin lidhur me vendimin e Bordit të Komisionerëve të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

